Dr. Dre

Dr. Dre (oik. Andre Romelle Young, s. 18. helmikuuta 1965 Compton, Los Angelesin piirikunta, Kalifornia) on yhdysvaltalainen rap-artisti, musiikkituottaja ja levy-yhtiön johtaja. Hän on yksi menestyksekkäimmistä ja tunnetuimmista tekijöistä hip hop -musiikin saralla, jonka G-funk- ja gangsta- rap-alagenreissä hän on ollut merkittävänä vaikuttajana. Dr. Dre tuli tunnetuksi 1980-luvulla N.W.A.-yhtyeen jäsenenä, jonka hajottua 1990-luvun alussa hän siirtyi soolouralle. Osaomistamansa Death Row Records -levy-yhtiön sisäisten levottomuuksien myötä hän perusti uuden Aftermath Entertainment -yhtiön. Dr. Dre on keskittynyt artistiuraansa enemmän musiikin tuottamiseen, ja hänet tunnetaan yhteistyöstään muun muassa Snoop Doggin, Eminemin ja 50 Centin kanssa. Hän on voittanut uransa aikana kuusi Grammy-palkintoa. Myöhemmin Dr. Dre oli mukana perustamassa Beats Electronics -yritystä, joka myytiin kolmella miljardilla dollarilla Applelle vuonna 2014.Dr. Dre. Biography.com. == Elämäkerta == === Varhaisvaiheet ja musiikkiuran alku === Young syntyi Theodore ja Verna Youngille, jotka olivat molemmat teini-ikäisiä laulajia. Isän poistuttua pian kuvioista Young kasvoi äitinsä ja isoäitinsä kasvattamana. Perhe muutti useasti Los Angelesin piirikunnan sisällä: Young varttui Comptonissa, ja sen lisäksi hän asui myös Carsonissa, Long Beachillä ja South Centralissa.Westhoff, Ben: Original Gangstas: Tupac Shakur, Dr. Dre, Eazy-E, Ice Cube, and the Birth of West Coast Rap. Hachette UK. Hän on musiikkituottaja Sir Jinxin serkku ja äitinsä myöhemmän avioliiton kautta rap- artisti Warren G:n velipuoli. Young oli nuoresta pitäen kiinnostunut musiikista.Journey of Dr. Dre (2000) 1980-luvun alussa hän kiinnostui DJ:n urasta Grandmaster Flashin innoittamana ja alkoi käyttää taiteilijanimeä Dr. Dre. Hän pääsi DJ:ksi losangeleslaiseen Eve After Dark -yökerhoon ja liittyi World Class Wreckin' Cru -yhtyeeseen. === N.W.A. === 1980-luvun jälkipuolella Young alkoi tehdä yhteistyötä nuoren rap-artistin Ice Cuben kanssa ja kiinnostua aggressiivisemmasta rap-musiikista. Hän jätti yhtyeensä, joka oli hänestä liian paljon sen johtohahmon Alonzo Williamsin hallinnassa. Young liittyi Eazy-E:n perustamaan Ruhtless Records -levy-yhtiöön ja N.W.A.-yhtyeeseen. Yhtyeen gangsta rap -tyylinen albumi Straight Outta Compton (1988) herätti kiistaa sanoituksillaan, joita pidettiin rikollisuutta ylistävinä, poliisia halventavina ja seksistisinä. Albumi ei saanut paljoa tukea medialta, mutta se muodostui joka tapauksessa hitiksi. Seuraavan Efil4zaggin-albumin (1991) julkaisun jälkeen Young jätti yhtyeen sen menestyksestä huolimatta, sillä hän ei ollut tyytyväinen sopimukseensa Ruhless Recordsissa. === Death Row Records === Yhdessä Suge Knightin ja The D.O.C.:n kanssa Young perusti nyt uuden Death Row Records -levy-yhtiön. Hänen ensimmäinen sooloalbuminsa The Chronic ilmestyi vuonna 1992. Se myi moninkertaisesti platinaa ja oli g-funk-genren ensimmäisiä julkaisuja. The Chronic myös aloitti Youngin yhteistyön yhtiöön liittyneen Snoop Doggin kanssa, ja hän tuotti tämän esikoisalbumin Doggystylen (1993). Seuraavina vuosina hän oli tuottamassa muun muassa soundtrack-albumeita Above the Rim (1994) ja Murder Was the Case (1994) ja esiintyi yhtiön artistin 2Pacin kappaleella "California Love" (1995). Suge Knightilla oli jengiyhteyksiä, ja hänen johdollaan Death Row Recordsin kulisseissa oli väkivaltaa. Levy-yhtiön kehityskulkuun turhautuneena Young päätti erota siitä vuonna 1996. === Aftermath Entertainment ja myöhempi ura === Pian Young perusti jälleen uuden levy-yhtiön nimeltään Aftermath Entertainment. Sen ensimmäinen julkaisu oli Dr. Dre Presents...The Aftermath, jolla esiintyi useita artisteja. Albumista ei kuitenkaan tullut hittiä. Myös yhtiön kautta seuraavana vuonna julkaistun The Firm -yhtyeen levyn The Album, jota Young oli mukana tuottamassa, vastaanotto tuotti pettymyksen.Birchmeier, Jason: The Firm. AllMusic. (englanniksi) Aftermathin noususuunta alkoi, kun yhtiö solmi levytyssopimuksen tuolloin vielä tuntemattoman rap-artisti Eminemin kanssa. Young tuotti vuonna 1999 julkaistun Eminemin esikoisalbumin The Slim Shady LP:n, josta tuli kaupallinen menestys. Myöhemmin samana vuonna julkaistiin myös Youngin toinen sooloalbumi 2001, joka myi multiplatinaa. Muutaman vuoden kuluttua 50 Cent liittyi Aftermathin riveihin, jonka albumia Get Rich or Die Tryin’ (2003) myytiin yli 12 miljoonaa kappaletta. Muille artisteille tuottamisen ohella Young alkoi työstää kolmatta ja viimeiseksi jäävää studioalbumiaan, jonka nimen oli määrä olla Detox. Projektin viimeistely viivästyi toistuvasti ja lopulta peruuntui kokonaan. Sen sijaan Young julkaisi albumin nimeltä Compton vuonna 2015. Levyn inspiraationa toimi samana vuonna julkaistu N.W.A.:n vaiheista kertova elämäkertaelokuva Straight Outta Compton, jota Young oli ollut mukana tuottamassa. Young myös suunnitteli kuulokesarjan nimeltä Beats by Dr. Dre (ent. Monster Beats by Dr. Dre) -kuulokemerkille. Hän purki myöhemmin sopimuksen Monster Cablen kanssa, jolloin hän alkoi tuottaa itse kuulokkeita nimellä Beats by Dre. Vuonna 2014 Apple osti Beatsin tehden Youngista yhden rikkaimmista henkilöistä rap-musiikin saralla. Vuonna 2022 Young esiintyi Super Bowlin puoliaikashow’ssa muun muassa Snoop Doggin kanssa, joka samana vuonna ilmoitti heidän työstävän yhdessä uutta albumia. Vuonna 2024 Youngille omistettiin tähti Hollywood Walk of Famella. Myöhemmin samana vuonna Youngin tuottama Snoop Doggin albumi Missionary julkaistiin. == Yksityiselämä == Young oli naimisissa Nicole Threattin kanssa vuosina 1996–2020 ja heillä on kaksi aikuista lasta (s. 1997 ja 2001). Youngin 800 miljoonan euron omaisuus jaettiin ilman avioehtoa. Youngilla on lapsia myös muista suhteista, mukaan lukien rap-artisti Hood Surgeon, joka tapasi isänsä ensimmäistä kertaa 20-vuotiaana. Useat naiset ovat syyttäneet Youngia pahoinpitelemisestä.Dr Dre apologises for his past violence against women. Independent, 2015. Viitattu 8.7.2024. Young pahoinpiteli esimerkiksi televisiojuontaja Dee Barnesin vuonna 1991 tämän haastateltua silloin Youngin ja N.W.A.-yhtyeen kanssa riitaisissa väleissä ollutta Ice Cubea. Young totesi samana vuonna annetussa haastattelussa, ettei hänen mielestään Barnesin pahoinpitelemisessä ollut kyse isosta asiasta. Myös muun muassa laulaja Michel’le on syyttänyt Youngia väkivaltaisuudesta heidän vuodesta 1990 vuoteen 1996 kestäneen suhteensa aikana. Aiheen noustua julkiseen keskusteluun vuonna 2015 sen siivuttamisesta kritiikkiä saaneen Straight Outta Compton -elokuvan julkaisun myötä Young pyysi haastattelussa anteeksi naisiin kohdistunutta väkivaltaansa. Hän sanoi käyttäneensä nuorena liikaa alkoholia ilman elämänhallintaa ja lisäsi, ettei se oikeuta hänen tekojaan. Michel’len julkaistua seuraavana vuonna kokemaansa väkivaltaa käsittelevän elokuvan Surviving Compton Young uhkasi haastaa sen julkaisseen Sony Picturesin oikeuteen ja kielsi syyllistyneensä Michel’len pahoinpitelemiseen. Vuonna 2020 Nicole Threatt syytti Youngia toistuvasta pahoinpitelemisestä heidän suhteensa aikana, minkä tämä kiisti. ==Diskografia== Albumin tiedot N.W.A. and the Posse *Julkaistu: 6. marraskuuta 1987 (vinyyli), 13. marraskuuta 1989 (CD) *Listasijoitus: - *Myyntiluvut RIAA: Kultaa *Singlet: ”Panic Zone” Straight Outta Compton *Julkaistu: elokuu 1988 (originaali), 6. helmikuuta 1989 (Uusintajulkaisupäivä) *Listasijoitus: #37 US, #9 Top R&B;/Hip-Hop Albums, #35 UK (2003 remasteroitu versio) *Myyntiluvut RIAA: 2x Platinaa *Singlet: ”Straight Outta Compton” & ”Express Yourself” 100 Miles and Runnin' *Julkaistu: 16. elokuuta 1990 *Listasijoitus: #20 US, #10 Top R&B;/Hip-Hop Albums, #38 UK *Myyntiluvut RIAA: Kultaa *Singlet: ”100 Miles and Runnin'” & ”Real Niggaz” Efil4zaggin *Julkaistu: 28. toukokuuta 1991 *Listasijoitus: #1 US, #1 Top R&B;/Hip-Hop Albums, #25 UK *Myyntiluvut RIAA: Platinaa *Singlet: ”Apetite For Destruction” & ”Alwayz into Somethin'” Greatest Hits *Julkaistu: 2. kesäkuuta 1996 *Listasijoitus: #28 US, #20 Top R&B;/Hip-Hop Albums, #56 UK *Myyntiluvut RIAA: Kultaa *Singlet:- The N.W.A. Legacy, Vol. 1: 1988-1999 *Julkaistu: 3. maaliskuuta 1999 *Listasijoitus: #66 US, #42 Top R&B;/Hip-Hop Albums *Myyntiluvut RIAA: Kultaa *Singlet:- The N.W.A. Legacy, Vol. 2 *Julkaistu: 27. elokuuta 2002 *Listasijoitus: #104 US, #38 Top R&B;/Hip-Hop Albums *Myyntiluvut RIAA: 411 000 *Singlet:- ===Soolo-albumit=== Albumin tiedot The Chronic *Julkaisu: 15. joulukuuta 1992 *Levy-yhtiö: Death Row/Interscope/Priority *Listasijoitus: #3 US, #6 UK *Myyntiluvut RIAA: 3x Platinaa *Singlet: ”Nuthin’ But a “G” Thang,” ”Dre Day” ja ”Let Me Ride” 2001 *Julkaistu: 16. marraskuuta 1999 *Levy-yhtiö: Aftermath/Interscope *Listasijoitus: #2 US #2 UK *Myyntiluvut RIAA: 6x Platinaa *Singlet: ”Still D.R.E.”, ”Forgot About Dre”, ja ”The Next Episode” Compton *Julkaistu: 2015 *Levy-yhtiö: Aftermath/Interscope ===Singlet=== Vuosi Kappale U.S. Hot 100 U.S. R&B; U.S. Rap UK singles Albumi 1992 ”Deep Cover” - - - - Deep Cover (OST) 1993 ”Nuthin’ But a ”G” Thang” 2 1 1 3 The Chronic 1993 ”Dre Day” 8 6 3 11 The Chronic 1993 ”Let Me Ride” 34 16 3 15 The Chronic 1995 ”Natural Born Killaz” - - - 45 Murder Was The Case (OST) 1995 ”Keep Their Heads Ringin’” 10 10 1 25 Friday (OST) 1996 ”East Coast/West Coast Killas” - - - - Dr. Dre Presents... The Aftermath 1996 ”Been There, Done That” - - - - Dr. Dre Presents... The Aftermath 1998 ”Zoom” - - - 15 Bullworth (OST) 1999 ”Still D.R.E.” 23 6 11 6 2001 1999 ”Forgot About Dre” 25 9 7 7 2001 2000 ”The Next Episode” 23 11 9 3 2001 2006 ”Kush” 1 1 3 7 Detox 2011 ”I Need a Doctor” - - - - Detox ===Epäviralliset julkaisut=== * Concrete Roots: Anthology (1994) * First Round Knock Out (1996) * Back 'N The Day (1996) * Dr. Dre Exclusive (2001) * Maximum Dr. Dre (2001) * Chronicle: Best Of The Work (2002) * Dr. Dre & Friends (2003) * Greatest Hits V.2 (2004) * 2005 (2005) ===Mixtapet=== * Detox - Millenium Of Aftermath (2005) * Pretox (2005) * Dretox (2005) * Look Out For Detox * Dr. Dre 2006 (2006) ===Yhteisalbumit=== * Dr. Dre Presents...The Aftermath (1996) ===Musiikkivideot=== * Bad Intensions * Been There Done That * Dre Day (mukana Jewell, RBX ja Snoop Doggy Dogg) * Nuthin' But a G Thang (mukana Snoop Doggy Dogg) * Still D.R.E. (mukana Snoop Dogg) * Forgot About Dre (mukana Eminem) * The Next Episode (mukana Snoop Dogg ja Nate Dogg) * Let Me Ride (mukana Jewell ja Ruben) * Zoom (mukana LL Cool J) * Natural Born Killaz (mukana Ice Cube) * Keep Their Headz Ringin' * Deep Cover (mukana Snoop Doggy Dogg) * Straight Outta Compton (mukana N.W.A.) * Express Yourself (mukana N.W.A.) * 100 Miles and Runnin' (mukana N.W.A.) * Lil' Ghetto Boy (mukana Snoop Dogg ja Dat Nigga Daz) * Kush (mukana Snoop Dogg ja Akon * I Need a Doctor (mukana Eminem ja Skylar Grey) ===Muut musiikkivideot=== * California Love – 2Pac feat. Dr.Dre & Roger Troutman * California Love remix – 2Pac feat. Dr.Dre & Roger Troutman * Hello – Ice Cube feat. Dr.Dre ja MC Ren * Break Ya Neck – Busta Rhymes feat. Dr.Dre * The Knock – Knoc-Turn'Al feat. Dr.Dre & Missy Elliott * Guilty Conscience – Eminem feat. Dr.Dre * Phone Tap – The Firm feat. Dr.Dre * No Diggity – Blackstreet feat. Dr.Dre ja Queen Pen * U Better Recoqnize – Sam Sneed feat. Dr.Dre == Filmografiaa == * Kovan paikan edessä (1996) * Training Day (2001) * Mä ja mun pomo (2001) == Lähteet == ==Aiheesta muualla== * Dr. Dre, IMDb Actor * Dr. Dre:n viralliset sivut * * Dr. Dre Fans * Diskografia Discogs.com:ssa Luokka:Yhdysvaltalaiset hip hop -artistit Luokka:Yhdysvaltalaiset musiikkituottajat Luokka:Grammy-palkinnon saajat Luokka:Vuonna 1965 syntyneet Luokka:Elävät henkilöt Luokka:Seulonnan keskeiset artikkelit Luokka:Afroamerikkalaiset Luokka:Hollywood Walk of Fame